 

**בבית הדין הצבאי המחוזי**

**במחוז שיפוטי צפון**

**בפני הנשיאה: אל"ם טלי פריד**

**בעניין: התובע הצבאי (ע"י ב"כ, קמ"ש סוניה פוקס)**

**נגד**

**הנאשם: ח/XXX סמל י' צ' (ע"י ב"כ, סרן ליאור פורת)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו מיום 19.04.2023 ועד יום 20.05.2023 למשך 32 ימים, בהתאם לכתב האישום המתוקן ולפרטים הנוספים.

**ניתנה היום, ה' בטבת תשפ"ד, 17.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**נשיאה**

**גזר-דין**

**החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 32 ימים עד להתייצבותו.**

החייל סיים בהצלחה הליך שילוב שהחל לפני כשבעה חודשים ובמהלכם השתלב ביחידתו וזכה לחוות דעת טובות מצד מפקדו. לאורך הליך השילוב לווה החייל על ידי מערך הת"ש כהיותו חייל בודד ועל ידי מדור שילוב. את שירות החובה יסיים החייל בעוד יומיים וכבר הוחתם למילואים בתנאי קבע כנגד מטבח.

יש לברך את החייל סיום מוצלח של הליך שילוב ועל גיוסו למילואים בתנאי קבע וניכר כי הצלחת ההליך נבעה מהתמסרותו והמוטיבציה הגבוהה לצד הליווי של המפקד המלווה רס"ם אבי.

בנסיבות אלו, הסדר הטיעון ראוי לאימוץ.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו-1955.**

מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.

העתק יועבר גם לעו"ס בית הדין המשלב (meshalev.tali@gmail.com).

העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.

המזכירות תסמן את התיק במערכת חוק וצדק בסימון "הושלם הליך שילוב".

**זכות ערעור כחוק.**

**ניתן היום, ה' בטבת תשפ"ד, 17.12.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**נשיאה**

**העתק נכון מהמקור

ק' בית הדין**

**נערך על ידי: ס.ש**

**בתאריך: 31.12.2023**

**חתימת המגיה: סגן שיר בן-ארמון**